# opetussuunnitelmatyön arviointi 2019

# OSA 2.

# laadukkaan ohjauksen periaatteet JYVÄSKYLÄN YLIOPISTOssa

[**https://www.jyu.fi/hallinto/rehtori/intra/paatokset/laadukkaan\_ohjauksen\_periaatteet\_pdf**](https://www.jyu.fi/hallinto/rehtori/intra/paatokset/laadukkaan_ohjauksen_periaatteet_pdf)

**Periaate 1: Opiskelijoiden ohjaus ottaa huomioon yksilölliset osaamisen kehittämiseen liittyvät opiskelun ja työelämän tavoitteet ja tukee opintojen suunnittelua ja sujuvuutta**

Opintojen ohjaus tapahtuu yksilö- ja ryhmäohjauksena. Jokaiselle opiskelijalle on nimetty sekä henkilökohtaisen opiskelun suunnitelman (HOPS) ohjaaja ja omaopettaja. Ohjauksella tuetaan opiskelijan opintojen suunnittelua ja sujuvuutta, sekä kokonaisvaltaisemmin opiskeluprosessia ja asiantuntijaksi kasvamista. Huolellinen opintojen suunnittelu ja sitä tukeva ohjaus edesauttavat valmistumista tavoiteajassa.

|  |  |
| --- | --- |
| Velvoittava: | Opetusta järjestävät yksiköt (opetus- ja tutkimushenkilöstö) pitävät huolen, että   * jokaisella aloittavalla opiskelijalla on nimetty omaopettaja/ryhmäohjaaja. Ryhmäohjaustoiminnan tavoitteet on kuvattu erillisessä ohjeistuksessa. * yksiköissä on nimettynä riittävä määrä omaopettajia/ryhmäohjaajia. Ohjaajana toimiminen kirjataan tehtävänkuvaukseen (YPJ) ja otetaan huomioon työsuunnitelmissa/työjärjestelyissä. * opiskelun ohjauksen prosessi rakennetaan niin, että opiskelijat suunnittelevat opiskelunsa ohjatusti sekä kandi- että maisteritutkinnoissa. |
| **Arviointi:** | * Jokainen aloittava opiskelija aloittaa kotiryhmässä, johon on nimetty kotiryhmäopettaja. Ryhmäohjaustoiminnan tavoitteita ei ole kuvattu. * riittävä määrä kotiryhmäohjaajia on nimetty. Pääsääntöisesti kotiryhmäohjaaja on myös hops-ohjaaja, tarvittaessa hops-ohjaaja nimetään erikseen. KPTK:n lähipalvelut kouluttavat hopsaajat tehtäväänsä ja huolehtivat, että hopsaaja-tutor- työpari tietää työnjakonsa ryhmän ohjaamisessa Kotiryhmä- ja hops-ohjaajana toimiminen on kuvattu vaihtelevasti YPJ-kuvauksessa ja on se otettu työsuunnitelmassa huomioon. * opiskelijat suunnittelevat opiskelunsa ohjatusti sekä kandi- että maisteritutkinnoissa – hopsaus opintojen alussa, maisterihopsaus 3. vuoden lopussa ja tarpeen mukaan opintojen aikana. Opintojen alun ohjaukseen kiinnitetään erityistä huomiota. |
|  | Koulutuspalvelut (opintohallintohenkilöstö)   * tarjoaa HOPSin tueksi tarvittavan tiedon tutkintorakenteista ja niiden sisällöistä ja korvaavuuksista, sekä kansainvälistymisestä, joka on myös omaopettajien käytettävissä ja hyödynnettävissä ohjausprosesseissa tarpeen mukaan. * pitää luokanopettajakoulutuksessa suunnitelmallisesti ryhmäohjauksia ryhmän suuntautumisen/opintojen kohdan mukaisesti erityisesti opintojen ensimmäisen puolen vuoden aikana, tarjoaa opiskelijoille tarvittaessa opintoja koskevaa ohjausta ja neuvontaa * vastaa AHOToinnin valmistelusta |
| **Arviointi:** | * hopsaajilla on tarvittava tieto tutkintorakenteista. Koulutuksen lähipalvelut kouluttavat luokanopettajakoulutuksen hopsaajat tehtäväänsä. Hopsit laaditaan yhteistyössä opintohallintohenkilöstön kanssa, jolloin apua ja tietoa saadaan tutkintojen sisällöistä, korvaavuuksista ja kansainvälistymisestä. Opettajat saavat opintohallintohenkilöstöltä tietoa tarpeen mukaan. Opiskelija voi hakeutua ohjaukseen tarpeen mukaan. Koulutuspalvelut vastaa AHOToinnin valmistelusta. |

**Periaate 2: Opintojen etenemistä tuetaan kokonaisvaltaisesti vahvistamalla opiskelukykyä sekä hyvinvointia**

*Opiskelukyky ja opiskelijan hyvinvointi opintojen etenemisen edellytyksenä*

*Ohjauksen lähtökohtana opiskelijan kokonaisvaltainen proaktiivinen tukeminen*

*Opiskelun taitokartta ja Opiskelijan kompassi*

*Yksilölliset järjestelyt*

*Hyvis-toimintamalli*

|  |  |
| --- | --- |
| Velvoittava: | Opetusta antavan yksikön tulee   * mahdollistaa opiskelijoiden osallistuminen Akateeminen opiskelukyky – mutakin kuin pisteitä –kurssille. * mahdollistaa Opiskelijan kompassin käyttäminen itsenäisesti tai tuettuna. * opiskelun taitokarttaa hyödynnetään opiskelun esteiden tunnistamiseen ja opiskelutaitojen kartoittamiseen. |
| **Arviointi**: | * opiskelijoiden osallistuminen mahdollistetaan ja heitä ohjataan kurssille (tosin kurssista tulee ristiriitaista palautetta, osa kokee hyödylliseksi, osa turhaksi)   Luokanopettajakoulutuksen ja ohjausalan maisteriohjelman opiskelijoille kerrotaan Opiskelijan kompassista koulutussuunnittelijan ryhmäohjauksissa, ja hyvikset, hops-ohjaajat ja koulutuspalvelut ohjaavat Opiskelijan kompassin käyttämiseen tarpeen mukaan   * opiskelun taitokarttaa ei ole vielä hyödynnetty laajasti. Jatkossa hyödynnetään enemmän, kunhan taitokartta-kyselyn aikataulut saadaan istutettua hopsauksen aikatauluihin.. |
| Velvoittava: | Tiedekuntien tulee   * nimetä hyvikset (1 hyvis/350 opiskelijaa). Hyviksenä toimiminen kirjataan tehtävänkuvaukseen (YPJ) ja otetaan huomioon työsuunnitelmissa/työjärjestelyissä. * nimetä kv-hyvikset koulutuksen laatukriteerien mukaisesti (2 goodieta/tdk). |
| **Arviointi**: | * riittävä määrä hyviksiä on nimetty. Hyviksenä toimiminen on kuvattu vaihtelevasti YPJ-kuvauksessa ja on se otettu työsuunnitelmassa huomioon. * yksi kv-hyvis on nimetty OKL:ään |

**Periaate 3: Ohjausta tarjotaan helposti saavutettavasti ja monipuolisin menetelmin**

*Tarvelähtöisyys ja jaettu ohjausasiantuntijuus ohjauksen lähtökohtina*

*Portfoliomaista ajattelua ohjaukseen*

|  |  |
| --- | --- |
| Velvoittava: | * Tiedekunnat ja erillislaitokset tekevät Laadukkaan opiskelun ohjauksen periaatteiden opintojen **ohjauksen toteuttamissuunnitelman**, jonka mukaisesti ohjaus toteutetaan. Toteuttamissuunnitelmassa määritellään ohjaukseen osallistuvien roolit. Kokonaisuudessa otetaan huomioon koulutuspalvelujen tuottamat ohjaus- ja neuvontapalvelut. Tiedekuntaneuvosto hyväksyy opetus- ja tutkimushenkilöstön osalta toteuttamissuunnitelman, joka arvioidaan ja uusitaan kolmen vuoden välein. Laadusta vastaavat dekaanit ja erillislaitosten johtajat. * Osana ohjauksen toteuttamissuunnitelmaa tiedekunnat ja erillislaitokset laativat yhteistyössä koulutuspalveluiden kanssa ohjauskartan, jossa määritellään ohjauksen sisällöt ja vastuutoimijat. * Ohjauksen toteuttamissuunnitelmaan ja ohjauskarttaan kirjataan myös opinto-hallintohenkilöstön roolit ohjauksessa, sekä voidaan kirjata myös laitoksen /yksikön ulkopuolisen ohjausyhteistyöverkoston yhteistyön muodot ja välineet. |
| **Arviointi:** | Ohjaussuunnitelma ja ohjauskartta on laadittu. Ne ovat melko yleisiä, mutta edellä olevat kuvaukset sisältäviä. Asiakirjat on tehty henkilöstöä varten.  Ohjauksen kokonaissuunnitelma on käsitelty tdk-neuvostossa. Tiedekuntaneuvosto hyväksyy opetus- ja tutkimushenkilöstön osalta toteuttamissuunnitelman, joka arvioidaan ja uusitaan kolmen vuoden välein. Laadusta vastaavat dekaanit ja erillislaitosten johtajat. |
| Velvoittava: | Opetusta järjestävät yksiköt huolehtivat, että:   * opiskelijat tuntevat yksikön ohjauksen toteuttamissuunnitelman. * opiskelijalla on saatavilla ohjauksen toteuttamissuunnitelmassa kuvattua ohjausta ja neuvontaa opintojen suunnittelussa, opiskelukäytännöissä ja opiskeluprosesseissa. * vahvistetaan opiskelijoiden vertaistukea (ryhmäohjaus, opiskelijatutorit) ja käytetään vertaisuutta tukevia menetelmiä. JYY ja yliopistopalvelut huolehtivat opiskelijatutoreiden kouluttamisesta. * portfoliotyöskentely otetaan käyttöön osana asiantuntijaksi kehittymistä ja sitä hyödynnetään osaamisen tunnistamisessa ja kehittämisessä osana opetusta ja ohjausta. * uraseuranta- ja työelämätietoutta hyödynnetään opiskelijoiden työelämäorientaation ja urasuunnittelun tukemisessa. * työelämäyhteistyötä kehitetään lisäämällä alumnitoimintaa ja vuorovaikutusta työelämäorganisaatioiden kanssa. |
| **Arviointi:** | Opiskelijat eivät todennäköisesti tunne ohjauksen toteuttamissuunnitelmaa (ei löydy verkkosivuilta). **Verkkosivuilla on tarpeen tarkemmin tiedottaa opiskelijoille, keihin voi ottaa yhteyttä eri kysymyksissä**. Opiskelijoilla on kuitenkin saatavilla suunnitelman mukaista ohjausta ja neuvontaa. Opiskelijatuutorit nimetään jokaiselle aloittavalle luokanopettajakoulutuksen ja ohjausalan maisteriohjelman ryhmälle. KPTK:n koulutuksen lähipalvelut kouluttavat uudet tutorit tehtäviinsä.  Opintojen alkuvaiheessa opinnot toteutetaan kotiryhmissä, jossa vertaistukeen kiinnitetään huomiota. Jokaiselle luokanopettajakoulutuksen kotiryhmälle annetaan tehostettua kotiryhmän teeman/opintojen vaiheen/tms. tarpeen mukaista ryhmäohjausta opintojen ensimmäisen puolen vuoden ajan: koulutussuunnittelijan ja opintosihteeriin tapaamiset. Portfoliotyöskentelyä (PROpe-työskentely) tehdään opetusharjoitteluissa ja joillakin muilla kursseilla. Uraohjauksia on tarjolla halukkaille säännöllisesti, uraohjauksessa käsitellään mm. sivuainevalintoja, työllistymisvaihtoehtoja ja uranäkymiä. Ohjauksessa hyödynnetään työelämätietoutta ja uraseurantatietoa. Alumneja pitäisi hyödyntää enemmän, se onnistuisi alumnirekisterin avulla. |

**Periaate 4: Ohjauksen laatu varmistetaan tarjoamalla henkilöstön ohjausosaamista tukevaa koulutusta**

*Henkilöstön ohjausosaamisen tukeminen ja vahvistaminen osana laadunvarmistusta*

Yliopiston henkilöstön ohjausosaaminen pohjautuu koulutukseen sekä pitkään työkokemukseen. Ohjausta tehdään yleensä jonkin toisen työn ohessa ja ohjaustehtävät jakaantuvat useille toimijoille. Ohjauspalveluja toteuttavat eri ammattinimikkeillä toimivat henkilöt. Tämän vuoksi organisaatioissa ohjauksen ja neuvonnan organisoituminen on joskus epäselvää. Siksi onkin tärkeä varmistaa, että ohjaustyötä tekevillä on tehtävän edellyttämä osaaminen. Lisääntynyt ohjausosaamisen tarve kohdistuu ohjaustyötä tekevien tietopohjan ajantasaistamiseen ja yleisten ohjausvalmiuksien kehittämiseen.

Jyväskylän yliopisto tarjoaa henkilöstölle täydennyskoulutusta opetus- ja ohjausosaamisen vahvistamiseksi. Jyväskylän yliopistossa tarjotaan säännöllisesti toistuvaa yliopistopedagogista ja korkea-asteen ohjauksen koulutusta ja muuta tukea. Ohjauskoulutuksen sisällöissä on vaihtoehtoisuutta siten, että kukin voi valita oman ohjaustyönsä näkökulmasta relevantteja opintojaksoja.

|  |  |
| --- | --- |
| Velvoittava: | Ohjausosaamisen kehittämiseksi asetetaan tavoitteet kehityskeskusteluissa ja niiden seurannasta huolehditaan. Ohjausta antavan henkilöstön ohjausosaamista kehitetään mahdollistamalla kouluttautuminen. Ohjauskoulutukset järjestää henkilöstöpalvelut. |
| **Arviointi:** | Opetustyössä toimivilla ja osalla koulutuspalveluissa toimivista on pedagoginen koulutus. Norssi järjestää harjoittelunohjaajille ohjauskoulutuksen, johon opetusharjoitteluja ohjaavat voivat osallistua. Kouluttautuminen mahdollistetaan työsuunnitelmissa. |
| Velvoittava: | Yksiköt jäsentävät oman toimintansa kannalta keskeisiä ohjausosaamisen kehittämistarpeita ja viestittävät näistä yliopiston henkilöstökoulutukselle. |
| **Arviointi:** | Ohjausosaamisen kehittämistarpeita kartoitetaan kehityskeskusteluissa. Niitä ei välttämättä ole viestitetty henkilöstökoulutukselle. |